Yannis Adetokunbo
Yannis Adetokunbo, (yun. Γιάννης Αντετοκούνμπο, yunan tələffüzü: [ˈʝanis a(n)detoˈkun(m)bo]) Amerika Milli Basketbol Assosiasiyasında mübarizə aparan Miluoki Baks komandasında forma geyən yunan peşəkar basketbol oyunçusu. 2.11 metr boylu bu basketbolçu əsasən yaxın hücumçu mövqeyində oynayır. Böyük qardaşı Tanasis Andetokunmbo, NBA seçmələrində Nyu-York Niks tərəfindən 2014-cü ildə seçilmişdir. Yannis özü isə 2013 NBA seçmələrində Miluoki Baks tərəfindən 15-ci sıradan seçilmişdir. Əslən nigeriyalı olan basketbolçu ilk dəfə 2017-ci ildə NBA All-Star heyətinə düşməklə yanaşı, bu heyətin ilk beşliyinə daxil ola bilmişdir.